Държавен вестник, бр. 28, 2005 г., стр. 3

Б Р О Й  28
Д Ъ Р Ж А В Е Н   В Е С Т Н И К
С Т Р .  3
(4) Документът по ал. 3, т. 9 се издава от
Софийския градски съд по ред, определен от
него.
Чл. 16. В едномесечен срок от подаването на
молбата по чл. 15, ал. 2 Софийският градски съд
в открито заседание с призоваване на молителя
и при участие на прокурор разглежда молбата
по реда на Гражданския процесуален кодекс,
като се произнася с решение в 14-дневен срок
от заседанието.
Чл. 17. (1) В регистъра на Софийския град-
ски съд се вписват следните обстоятелства:
1. наименованието на политическата партия;
2. седалището и адресът на управление;
3. уставът на политическата партия;
4. имената на членовете на ръководните и
контролните органи на политическата партия;
5. имената на лицата, които съгласно устава
представляват политическата партия;
6. прекратяването на политическата партия;
7. имената, съответно наименованието и
адресът на ликвидаторите;
8. настъпилите промени в обстоятелствата
по т. 1—7.
(2) Вписванията се извършват при услови-
ята и по реда на Гражданския процесуален
кодекс.
Чл. 18. (1) Решението или отказът за съдеб-
на регистрация подлежи на обжалване или про-
тест пред Върховния касационен съд по реда
на Гражданския процесуален кодекс в 7-дне-
вен срок от узнаване на съдебното решение.
(2) В 14-дневен срок от подаване на жалбата
или протеста по ал. 1 Върховният касационен съд
се произнася с решение, което е окончателно.
(3) Софийският градски съд в 7-дневен срок
от влизане в сила на решението за регистрация
вписва политическата партия в регистъра на
политическите партии.
(4) Политическата партия придобива ка-
чество на юридическо лице от деня на вписва-
нето на политическата партия в регистъра на
политическите партии в Софийския градски
съд.
Чл. 19. Решението на съда за вписване на
политическата партия в регистъра се обнарод-
ва в “Държавен вестник” в 7-дневен срок от
представянето му.
Чл. 20. (1) Политическите партии могат да
създават свои местни структури на териториа-
лен или тематичен принцип и по местоживеене.
(2) Политическите партии могат да създа-
ват свои младежки, женски и други органи-
зации.
(3) Политическите партии не могат да съз-
дават свои структури по месторабота в търгов-
ски дружества, кооперации, еднолични търгов-
ци, юридически лица с нестопанска цел и рели-
гиозни институции, в държавни, областни или
общински администрации, както и да се намес-
ват в управлението и дейността им.
(4) Политическите партии не могат да съз-
дават детско-юношески структури, обединява-
щи лица под 18-годишна възраст, религиозни и
военизирани структури.
Г л а в а  т р е т а
ИМУЩЕСТВО, ФИНАНСИРАНЕ И
РАЗХОДВАНЕ НА СРЕДСТВА
Чл. 21. Дейността на политическите партии
се финансира от собствени приходи и от дър-
жавна субсидия.
Чл. 22. (1) Политическите партии не могат
да извършват стопанска дейност.
(2) Политическите партии нямат право да
учредяват и да участват в търговски дружества
и кооперации.
Чл. 23. (1) Собствените приходи на полити-
ческите партии са приходите от:
1. членски внос;
2. собствени недвижими имоти;
3. дарения и завещания от физически лица;
4. дарения от юридически лица;
5. лихви по парични депозити в банки;
6. издателска дейност, авторски права и полз-
ване на интелектуална собственост, както и от
продажба и разпространение на печатни, аудио-
и аудиовизуални материали с партийно-пропа-
гандно съдържание.
(2) Собствени приходи на политическата
партия са и приходи от фондонабиращи меро-
приятия.
(3) Политическите партии могат да ползват
заеми от банки в размер до две трети от отчете-
ните в Сметната палата приходи за предходна-
та календарна година.
(4) В приходите по ал. 3 се включват дър-
жавната субсидия и приходите по ал. 1, т. 1, 2, 5
и 6 и по ал. 2.
(5) Непаричните приходи по ал. 1 и 2 се оце-
няват по справедлива пазарна цена съгласно
Закона за счетоводството.
Чл. 24. Политическите партии не могат да
получават:
1. анонимни дарения;
2. дарения от едно и също физическо лице,
когато са над 10 000 лв. в рамките на една ка-
лендарна година;
3. дарения от едно и също юридическо лице,
когато са над 30 000 лв. в рамките на една ка-
лендарна година;
4. средства от търговски дружества с над 5 на
сто държавно или общинско участие или от
свързани с тях лица, както и от държавни и
общински предприятия;
5. средства от изпълнители по договор за
обществена поръчка или от юридически лица в
процедура по приватизация;
6. средства от организатори на хазартни игри;
7. средства от религиозни институции или от
юридически лица с нестопанска цел, извършва-
щи дейност в обществена полза;